[{"text_idx": "#000001", "text": "Josephine Wall su\u0308ndis 1947. aasta mais Farnhamis (Surrey, Surbritannia) filoloogiaprofessori perekonnas. Juba 4. eluaastast alates oli tu\u0308druku lemmiktegevuseks joonistamine, ja Josephine ma\u0308letamist mo\u0308o\u0308da koges ta vaimustust ja o\u0303nne, kui talle kingiti lapsepo\u0303lves suur karp vahakriite. Vanemad toetasid tu\u0308druku huvi maalikunsti vastu. Ja juba 16-aastaselt mu\u0308u\u0308s ta oma esimese maali.\nTema esimesed to\u0308o\u0308d, mis ilmusid 1968. aastal Londonis na\u0308itusel, ko\u0308itsid avalikkuse ta\u0308helepanu omapa\u0308rase plastika ja va\u0308rvide erksusega, kuigi need olid vaid va\u0308ikesed liblikad ja kiilid.\nJosephine Wall loob oma to\u0308id fantasy stiilis. Tema maalide eripa\u0308raks on detailide rohkus ja ebatavalised va\u0308rvikombinatsioonid, mis on saanud kunstnikku iseloomustavaks jooneks. Ko\u0303ik tema to\u0308o\u0308d on va\u0308ga naiselikud, pehmed ja lu\u0308u\u0308rilised. Selliseid lo\u0303uendeid saab vaadata tundide kaupa.\nJosephine to\u0308o\u0308tab peamiselt akru\u0308u\u0308lva\u0308rvidega, mis vo\u0303imaldavad tal luua mitmesuguseid va\u0308rvi- ja tekstuuriefekte. U\u0308ks maal valmib keskmiselt 2-4 na\u0308dalaga, so\u0303ltuvalt selle suurusest ja maalitavast objektist. Tavaliselt alustab Josephine Wall maali kallal to\u0308o\u0308d visandite seeriaga, milles ma\u0308ngitakse la\u0308bi kompositsioon, toimub loominguline otsing su\u0308z\u030cee leidmiseks ja va\u0308rvide valik.\nKunstnik ei kasuta kunagi pliiatseid, ei joonista eskiise. Enamasti ammutab kunstnik inspiratsiooni loodusest, kelle raevukaks kaitsjaks ta on. Samuti on tema maalide teemadeks sageli mu\u0308toloogilised su\u0308z\u030ceed, legendid, lood ta\u0308htedest ja ta\u0308htkujudest."}]